b'\n_START_ARTICLE_\nAn\xc5\xbee Logar\n_START_SECTION_\n\xc5\xa0olanje\n_START_PARAGRAPH_\nLeta 2000 je diplomiral na Ekonomski fakulteti v Ljubljani, januarja leta 2006 je magistriral na Fakulteti za podiplomske dr\xc5\xbeavne in evropske \xc5\xa1tudije, v juliju 2016 pa je doktoriral na Fakulteti za uporabne dru\xc5\xbebene \xc5\xa1tudije.\n_START_SECTION_\nPolitika\n_START_PARAGRAPH_\nV obeh vladah Janeza Jan\xc5\xa1e je opravljal delo direktorja Urada Vlade RS za komuniciranje, med predsedovanjem Slovenije Svetu EU pa je opravljal funkcijo uradnega govorca slovenskega predsedstva Svetu EU.\n_START_SECTION_\nPrvi mandat v Dr\xc5\xbeavnem zboru\n_START_PARAGRAPH_\nJulija leta 2014 je bil izvoljen za poslanca v Dr\xc5\xbeavni zbor Republike Slovenije. _NEWLINE_V mandatu 2014 - 2018 je deloval kot \xc4\x8dlan Mandatno-volilne komisije, odbora za finance in monetarno politiko, za zunanjo politiko in za zadeve Evropske unije._NEWLINE_Bil je predsednik Preiskovalne komisije o ugotavljanju zlorab v slovenskem ban\xc4\x8dnem sistemu ter ugotavljanju vzrokov in odgovornosti za \xc5\xbee drugo sanacijo ban\xc4\x8dnega sistema v samostojni Sloveniji.\n_START_SECTION_\nDrugi mandat v Dr\xc5\xbeavnem zboru\n_START_PARAGRAPH_\nJulija 2018 je bil drugi\xc4\x8d izvoljen za poslanca v Dr\xc5\xbeavni zbor Republike Slovenije. _NEWLINE_V mandatu deluje kot \xc4\x8dlan odbora za finance in za zunanjo politiko._NEWLINE_Je predsednik komisije za nadzor javnih financ.\n_START_SECTION_\nDr\xc5\xbeavno priznanje\n_START_PARAGRAPH_\n16. februarja 2007 mu je ob dnevu neodvisnosti tedanji litovski predsednik Valdas Adamkus podelil dr\xc5\xbeavno priznanje za zasluge pri re\xc5\xa1evanju dr\xc5\xbeavljana Republike Litve pred utopitvijo.'